الله أكبر، الله أكبر، الله أكبر
برتقواله كامو كڤد الله سڤاي كامو منداڤت كجيأن
اليف، لام، ميم. اداكه مأنسي مڠيرا بهوا مريك دبياركن بݢيتو سهاج، اڤبيل مريك بركات: "كامي تله برإيمان". دان سسوڠݢوهڽ كامي تله مڠوجي أورڠ٢ يڠ سبلوم مريك. مك سسوڠݢوهڽ الله مڠتهوي أورڠ٢ يڠ بنر دان مڠتهوي جوݢ أورڠ٢ يڠ بردوستا
نبي الله ابراهيم تله داوجي دڠن ڤڠوربانن دباكر ددالم أڤي يڠ ممبارا، ترڤقسا منيڠݢلكن انق دان استري ترچينتا دبومي يڠ ݢرسڠ دان تندوس دان اخيرڽ ترڤقسا مڽمبليه انقڽ سنديري سمات-مات أونتوق منطاعتي ڤرينته الله. كيت هاري اين بوكن دڤرينتهكن مموتوڠ ليهير مأنسي، ماله ماسيه تراݢق-اݢق اونتوق مموتوڠ تاڠن ڤنچوري مڠيكوت شريعة الله. سدڠكن كيت ڤد هاري اين لبيه باڽق مڠوربانكن اسلام أونتوق كڤنتيڠن سنديري والاوڤون ترڤقسا ملڠݢر سݢالا ڤرينته الله
الله أكبر، الله أكبر، الله أكبر، وَلِلَّهِ الْحَمْد
قيصة ڤڠوربانن ڤارا نبي دان رسول تيدق ترهنتي سقدر نبي ابراهيم سمات-مات، ماله توروت مليبتكن نبي٢ لأين. سجاره منچاتتكن ڤڠوربانن نبي الله نوح يڠ ترڤقسا منريما ڤڠهينأن يڠ مڠاتاكن باݢيندا سباݢاي ݢيلا كران مميبنا كاڤل دتڠه ڤادڠ ڤاسير. ڤڠوربانن باݢيند ملقسناكن دعوه مماكن ماس يڠ ترلالو لاما سهيڠݢ منجڠكاو سمبيلن راتوس ليم ڤولوه تاهون سدڠكن حاصيلڽ هاڽ برجاي مناريق تيدق سمڤاي سراتوس أورڠ. نبي الله موسى ترڤقسا برقوربان منيڠݢلكن استانا ميواه باڤ اڠكتڽ فرعون سهيڠݢا منجادي ڤلاريان دتانه أير سنديري. نبي محمد صلى الله عليه وسلم سنديري ترڤقسا منيڠݢلكن تانه تومڤه دارهڽ باݢي منديريكن سبواه نݢارا اسلام أنتوق مماتوهي ڤرينته الله باݢي منداولتكن شريعة الله دموكا بومي. مك اڤاكه كيت سباݢاي مأنسي بياس تيدق ڤرلو برقوربان اڤ٢ أونتوق منچاري كريضأن الله.
ڤارا صحابة تله برقوربان دالم ممڤرتاهنكن عقيدة إسلام سهيڠݢا دبونوه دان دسيقسا. مريك تتڤ برصبر منڠݢوڠ سݢالا ڤندريتأن برسام رسول الله (ص) دالم مڠهادڤي برباݢاي ڤندريتأن كران يقين مريك ترهادڤ شريعة اسلام. ݢامبرن ڤڠوربانن أومت٢ تردهولو تله دراقمكن اوليه الله دالم سورة البقرة اية 214 :
أَمْ حَسِبْتُمْ أَن تَدْخُلُوا۟ ٱلْجَنَّةَ وَلَمَّا يَأْتِكُم مَّثَلُ ٱلَّذِينَ خَلَوْا۟ مِن قَبْلِكُم ۖ مَّسَّتْهُمُ ٱلْبَأْسَآءُ وَٱلضَّرَّآءُ وَزُلْزِلُوا۟ حَتَّىٰ يَقُولَ ٱلرَّسُولُ وَٱلَّذِينَ ءَامَنُوا۟ مَعَهُۥ مَتَىٰ نَصْرُ ٱللَّهِ ۗ أَلَآ إِنَّ نَصْرَ ٱللَّهِ قَرِيبٌۭ
أڤاكه كامو مڽڠكا بهوا كامو اكن مماسوقي شورݢ، فد حال كامو بلوم لاݢي دأوجي سباݢيمان أومة تردهولو سبلوم كامو. مريك دتيمڤا مالا ڤتاك دان كسڠسرأن، دان دݢونچڠ سهيڠݢ بركتاله رسول دان أورڠ يڠ برايمان برسامڽ : بيلاكه اكن داتڠ ڤرتولوڠن الله. ايڠتله بهوا ڤرتولوڠن الله ايت امت همڤير
الله أكبر، الله أكبر، الله أكبر، وَلِلَّهِ الْحَمْد
سبب تورونڽ أية دأتس اداله سباݢيمان خَباَّب بْنُ اْلأَرْتِ بركات : كامي مڠلوه واهي رسول الله : كناڤ تيدق اڠكاو مموهون ڤرتولوڠن أتو كمناڠن أونتوق كامي. تيدق بوليهكه اڠكاو بردعاء كڤد الله أونتوق كامي. مك سبدا رسول الله صلى الله عليه وسلم :
إِنَّ مَنْ كَانَ قَبْلَكُمْ كَانَ أَحَدُهُمْ يُوْضَعُ الْمِنْشَارُ عَلَى مَفْرِقِ رَأْسِهِ فَيَخْلُصُ إِلَى قَدَمَيْهِ لاَ يَصْرِفُهُ ذَلِكَ عَنْ دِيْنِهِ وَيُمَشِّطُ بِأَمْشَاطِ الْحَدِيْدِ مَا بَيْنَ لَحْمِهِ وَعَظْمِهِ لاَ يَصْرِفُهُ ذَلِكَ عَنْ دِيْنِهِ. ثُمَّ قَالَ : وَاللهِ لَيُتِمَنَّ الله ُهَذَهِ اْلأَمْرَ حَتىَّ يَسِيْرَ الرَّاكِبُ مِنْ صَنْعَاءَ إِلَى حَضْرَمَوْتَ لاَ يَخَافُ إِلاَّ الله َ وَالذِّئْبَ عَلَى غَنَمِهِ وَلَكِنَّكُمْ قَوْمٌ تَسْتَعْجِلُوْنَ
كيت ڤد هاري اين لبيه باڽق مڠوربانكن اسلام بربنديڠ برقوربان اونتوق اسلام. هاڽ سمات-مات ممڤرتاهنكن چينتا دنيا، اد دانتارا كيت يڠ سڠݢوڤ مڠݢادايكن اݢام. كران كسمڤيتن هيدوڤ دان مڠجر كميواهن، اد دانتارا كيت يڠ سڠݢوڤ مڠهارڤكن بلس احسان أورڠ٢ كافير تنڤا مڠهيراوكن كسن دان ريسيكو ڤنريمأن بنتوان ترسبوت. كران منجاݢ ڤڠكت دان كدودوقكن سبهاݢين كيت ترڤقسا مننتڠ ڤرلقسنأن شريعة الله يڠ اكن ممباوا كعاديلن. كران منجاݢ هاتي ڤڠوندي كيت لبيه ريلا ممبياركن أورڠ٢ كافير مڠلواركن اوچافن٢ بيادب دان مڠهينا شريعة اسلام. دمان مارواه كيت اڤابيلا ڤميمڤين بوكن اسلام سوينڠ-وينڠڽ مڠتاكن بهوا ملقسناكن شريعة اسلام ممباوا نݢارا موندور كبلاكڠ. ماله دكتاكن بهوا ڤلقسنأن شريعة اسلام اكن مناكوتكن ڤارا ڤلابور اونتوق ملابور دنݢارا اين
الله أكبر، الله أكبر، الله أكبر، وَلِلَّهِ الْحَمْد
كيت ممڤوڽإي برباݢاي تڠݢوڠجواب دالم مڽمبوڠ رسالة جونجوڠن بسر كيت نبي محمد (ص). تيدق چوكوڤ سقدر مراعيكن سمبوتن عيد الأضحى دان مڽمبليه بيناتڠ قوربان جك تيدق دسوسولي دڠن أوسها٢ ممرتابتكن شريعة الله مڠيكوت كممڤوان ماسيڠ٢. سموݢ سݢالا أوسها يڠ كيت لاكوكن والاوڤون حاصيلڽ تيدق سبراڤ، اكن داڠݢڤ سباݢاي ڤڠوربانن يڠ اكن ملايقكن كيت مماسوقي شورݢ الله يڠ بوكن كچيل نيلايڽ والاوڤون حقيقتڽ برݢنتوڠ سڤنوهڽ كڤد رحمة الله سبحانه وتعالى
الله أكبر، الله أكبر، الله أكبر، وَلِلَّهِ الْحَمْد
كيت تيدق اكن براد دنݢارا اين دڠن امان دان بيباس تنڤا ڤڠوربانن نينيق مويڠ كيت يڠ بڠكيت مننتڠ ڤنجاجه. تنڤا اوسها ݢيݢيه دان ڤڠوربانن مريك يڠ ممبڠكيتكن كسداران أومة اونتوق برهيمڤون دان منظاهيركن كبنچيان ترهادڤ ڤنجاجه نسچاي هيڠݢ كهاري اين كيت ماسيه برتوانكن ڤنجاجه. سلوروه رعية تله مڠوربانكن كسليسأن مريك، مڠوربانكن كأونتوڠن ڤرنياݢأن مريك, مڠوربانكن كسوڤانن دان كسنتونن مريك باݢي مننتڠ ڤنجاجه. مك اڤاكه يڠ سڠݢوڤ كيت قوربانكن هاري اين اونتوق ممڤرتاهنكن كدولاتن نݢارا دان اݢام كيت. سموا كيت واجب ملاكوكن ڤڠوربانن سباݢيمان أومت تردهولو ملاكوكنڽ. ڤڠوربانن تربسر اداله منوندوقكن هوى نفسو كيت اݢر كيت ممڤو ملقسناكن سݢالا تيته ڤرينته الله دان منجأوهي لاراڠنڽ
الله أكبر، الله أكبر، الله أكبر، وَلِلَّهِ الْحَمْد
ماريله كيت مڠوربانكن سݢالا كڤنتيڠن دنيا اونتوق منچاري كريضأن الله. الڠكه بأيقڽ جك كيت بكرجسام برجهاد دان برقوربان اونتوق ملقسناكن شريعة الله بربنديڠ برأوسها منچاري الاسن أونتوق تيدق ملقسناكنڽ. كيت ممڤو ممبريكن الاسن بلوم سمڤاي ماس، سواسان تيدق مڠإيذينكن دان برباݢاي لاݢي الاسن كڤد سلوروه مأنسي، نامون ممڤوكه كيت ممبريكن الاسن يڠ سام دهداڤن الله ننتي؟ تيدقكه منجادي تڠݢوڠجواب كيت أونتوق موجودكن سواسان يغ سسوأي باݢي ڤرلقسنأن سڤنوهڽ شريعة اسلام؟ سودهكه كيت مڠݢوناكن سڤنوهڽ ككايأن نݢارا أونتوق منرڠكن كڤد مشاركة مڠنإي شريعة اسلام؟ سودهكه كيت مڠݢوناكن سڤنوهڽ ميديا ماسا (media massa) أونتوق ممڤڠاروهي مشاركة اونتوق منريما شريعة اسلام؟ تيدقكه كيت هاڽ ملبيهكن رنچاڠن هيبورن يڠ تيدق ممباڠونكن ميندا مشاركت بربنديڠ رنچاڠن يڠ مڠونتوڠكن دان مماهمكن مشاركت ترهادڤ اسلام يڠ منجادي اݢام باݢي ڤرسكوتوان مڠيكوت ڤرلمبݢأن؟
الله أكبر، الله أكبر، الله أكبر، وَلِلَّهِ الْحَمْد
اڤاكه كيت مميليه اونتوق مڠوربانكن كهيدوڤن يڠ بهاݢيا دان ككل دآخرة ننتي سمات-مات اونتوق مڠجر كبهاݢيأن دان كسناڠن هيدوڤ يڠ سمنتارا ددنيا اين؟ فرمان الله دالم سورة طه اية ١٢٤ هيڠݢ ١٢٧:
بَارَكَ اللهُ لِىْ وَلَكُمْ بِالْقُرْآءنِ الْعَظِيْمِ, وَنفَعَنِىْ وَاِيَّاكُمْ بِمَا فِيْهِ مِنَ اْلآيَاتِ وَالذِّكْرِ
ساودارا دان ساوداري سکلين
ڤد هاري اين ماريله کيت برشکور کڤد الله يڠ تله مڠورنياکن کڤد کيت نعمة ايمان دان اسلام. ماريله کيت مڠوربانکن ماس لاڤڠ کيت اونتوق مڠحساب ديري کيت، کلوارݢ ، مشارکت دان نݢارا سامادا ممنوهي تونتوتن إسلام اتاو تيدق ؟
سسوڠݢوهڽ الله دان ڤارا ملائکتڽ سنتياس برصلوات کاتس نبي، واهاي اورڠ٢ يڠ برايمان ، اوچڤلە صلوات دان سلام کاتسڽ دڠن سسوڠݢوهڽ
ara_Arab ace_Arab bjn_Arab bjn_Arab ara_Arab bjn_Arab bjn_Arab knc_Arab bjn_Arab ara_Arab bjn_Arab knc_Arab bjn_Arab ara_Arab bjn_Arab ara_Arab bjn_Arab ara_Arab bjn_Arab ara_Arab ace_Arab knc_Arab bjn_Arab bjn_Arab bjn_Arab